Fljótt skipast veður í lofti . Nánast fyrir einu augnabliki skein stjarna Samherja sem hæst . Einkum í Eyjafirði . Margt hafa þeir gert til að heilla sitt heimaland . Borga tónleika og borga hitt og þetta . Líka flotta skíðalyftu . Nú hafa orðið veðrabrigði . Stjörnuljós Samherja er útbrunnið . Skíðalyftan fer hvergi . Ekki heldur frystihús og annað . Ásýnd Samherjanna er farin . Staða þeirra hefur gjörbreyst . Þeir verða ekki lengur aufúsugestir hvar sem þeir koma . Þeir hafa sest á sama bekk og Ólafur Ólafsson situr á . Sitja á versta bekk í sal mannlegrar reisnar . Þeir sem áður skinu yfir allt og öllu . Ekki lengur . Það er ekki lítið sem þeir eiga eftir að svara fyrir . Ásakanirnar eru grafalvarlegar og margar . Meira en vafasöm verðlagning á fiski , mútur , skattsvik , peningadagþvætti og ég veit ekki hvað og hvað . Þegar staða þeirra er metin verður að segja að þeirra helsta lán nú er að vera Íslendingar . Flokkurinn hefur komið því þannig fyrir að formaður hans metur dag frá degi hversu mikið afl verður sett í rannsóknirnar . Það er gott að eiga góða að .